ako správne používať termostatickú hlavicu?
dbajte na to, aby k hlavici voľne cirkuloval vzduch z miestnosti. neprekrývajte ju závesom drevenými okenicami a podobne. počítajte s tým, že za záclonou alebo závesom je odlišná teplota než v miestnosti.
nezabúdajte na pravidelnú údržbu a vyregulovanie systému. spoľahnite sa na našich odborníkov, ktorí vám okrem nastavenia vykurovacej sústavy môžu poradiť, ako systém správne používať.
cieľom hydraulického vyregulovania vykurovacej sústavy je zabezpečiť rozdelenie prietokov vykurovacieho média tak, aby sa do každého miesta sústavy dostalo primerané množstvo tepla. tým sa zabezpečí plánovaný odber tepla v každej miestnosti. ako spotrebiteľ máte totiž právo odobrať toľko tepla, koľko potrebujete. hydraulické vyváženie kúrenia má teda zabezpečiť bezproblémovú funkčnosť a regulovateľnosť pri akýchkoľvek prevádzkových stavoch, ktoré môžu vo vykurovacej sústave nastať.